Kaljo Voolma

Kaljo Voolma (sündinud 1. juulil 1948 Velise vallas) on eesti entomoloog, eriteadlane metsaputukate alal. 

Aastatel 1955–1959 õppis ta Velise algkoolis ja 1959–1963 Päärdu 8-klassilises koolis. 1967. aastal lõpetas ta Jõgeva Metsamajanduse Tehnikumi metsamajanduse tehnikuna ning 1975. aastal Eesti Põllumajanduse Akadeemia metsamajanduse insenerina. 1978. aastal sooritas ta Tartu Riiklikus Ülikoolis kandidaadieksamid entomoloogia erialal ja oli 1978–1982 Krasnojarskis NSV Liidu Teaduste Akadeemia Siberi osakonna V. N. Sukatšovi nimelises Metsa ja Puidu Instituudis sihtaspirant entomoloogia erialal. Voolma sai bioloogiakandidaadiks 1983. aastal.

Ta on töötanud pikka aega Eesti Maaülikoolis.

Kategooria:Eesti entomoloogid
Kategooria:Eesti Maaülikooli vilistlased
Kategooria:Luua Metsanduskooli vilistlased
Kategooria:Sündinud 1948